103. ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. ΥΑΣ/1 οίκ. της 31 Μαρτ./13 Απρι. 1981 (ΦΕΚ Β' 211) Περί της διαδικασίας εκδόσεως οικοδομικών αδειών επισκευής ή ανεγέρσεως νέων οικοδομών και αναγνωρίσεως δικαιούχων στεγαστικής συνδρομής, στις περιοχές που επλήγησαν από τους σεισμούς του 1981. Έχοντας υπόψη: 1.Τις διατάξεις του Νόμ. 867/79 (ΦΕΚ 24/τεύχος Α/7.2.1979. 2.Τις διατάξεις της από 23.3.1981 Πράξεως Νομοθετικού Περιεχομένου "περί αποκαταστάσεως ζημιών εκ των σεισμών 1981"(ΦΕΚ Α 75/27.3. 1981), αποφασίζουμε: Σελ. 294,446(γ) Τεύχος Ζ63 - Σελ. 84 Καθορίζουμε ως ακολούθως τη διαδικασία εκδόσεως οικοδομικών αδειών: Ι.Οικοδομικές άδειες επισκευής κατά κατηγορία ζημιών: 1)Κτίρια με ελαφρές ζημιές στον οργανισμό πληρώσεως. Η άδεια επισκευής εκδίδεται κατά διαμέρισμα, καθώς και το δάνειο. Ο ιδιοκτήτης του διαμερίσματος προσκομίζει δήλωση διπλωματούχου Μηχανικού ή Υπομηχανικού περί του ελαφρού των ζημιών, μόνο σε μη κοινόκτητα στοιχεία, καθώς και Τεχνική Έκθεση με προϋπολογισμό δαπάνης επισκευής. Η Υπηρεσία (Τομέας) ύστερα από σχετικό έλεγχο χορηγεί την άδεια επισκευής και το προβλεπόμενο δάνειο. 2)Κτίρια με σοβαρές ζημιές στον οργανισμό πληρώσεως: Η άδεια επισκευής εκδίδεται κατά διαμέρισμα καθώς και το δάνειο. Ο ιδιοκτήτης του διαμερίσματος προσκομίζει δήλωση διπλωματούχου Μηχανικού ή Υπομηχανικού περί της σοβαρότητος των ζημιών μόνο σε μη κοινόκτητα στοιχεία, καθώς και Τεχνική Έκθεση με προϋπολογισμό της δαπάνης επισκευής. Στην περίπτωση αυτή είναι απαραίτητη η από του ιδιοκτήτου προσκόμιση δηλώσεων αναθέσεως αναλήψεως μελέτης και επιβλέψεως από διπλωματούχο Μηχανικό ή Υπομηχανικό. 3)Κτίρια με βαρειές ζημιές στην τοιχοποιΐα (οργανισμό πληρώσεως) ή ζημιές σε κοινόκτητα μέρη ή και τοπικές ζημιές στον φέροντα οργανισμό: Η άδεια επισκευής εκδίδεται για το σύνολο του κτιρίου το οποίο αντιμετωπίζεται σαν ένα λειτουργικό σύνολο και όχι κατά διαμέρισμα, δηλ. θα υπάρξει μια οικοδομική άδεια, ένας επιβλέπων και ένας εργολάβος. Ο Διπλωματούχος Μηχανικός ο οποίος θα αναλάβει την εκπόνηση της μελέτης, πρέπει να υποβάλει ειδική δήλωση που θα χαρακτηρίζει τις ζημιές ως τοπικού χαρακτήρα, εφ' όσον πρόκειται περί βαρειών ζημιών στις τοιχοποιΐες ή και τοπικές ζημιές στον φέροντα οργανισμό, τέτοιες που να μην επηρεάζουν τη γενική ευστάθεια του κτιρίου. Η μελέτη επισκευής για την περίπτωση αυτή, περιορίζεται στην αποκατάσταση των βλαβέντων στοιχείων, σύμφωνα με τις ισχύουσες προδιαγραφές. 23.Δ.α.103 Σχέδια Πόλεων 4)Κτίρια με ζημιές γενικού χαρακτήρα στον φέροντα οργανισμό : Η άδεια επισκευής εκδίδεται για το σύνολο του κτιρίου το οποίο αντιμετωπίζεται σαν ένα λειτουργικό σύνολο και όχι κατά διαμερίσματα, δηλ., θα υπάρξει μια οικοδομική άδεια, ένας επιβλέπων και ένας εργολάβος. Ο διπλωματούχος Μηχανικός ο οποίος θα αναλάβει την εκπόνηση της μελέτης, πρέπει να υποβάλει ειδική δήλωση που θα χαρακτηρίζει τις ζημιές ως γενικής μορφής στον φέροντα οργανισμό, τέτοιες που η φύση και η έκτασή τους να επηρεάζουν τη γενική ευστάθεια του κτιρίου ή να δημιουργούν αλλοίωση της υφισταμένης εντατικής καταστάσεως σε ευρύτερα τμήματα του φορέα. Η μελέτη επισκευής για την περίπτωση αυτή, επεκτείνεται σε γενικό έλεγχο της αντοχής του κτιρίου με επιδίωξη επιτεύξεως αντισεισμικής συμπεριφοράς αντιστοιχούσης στον σεισμικό συντελεστή που ισχύει κατ' ελάχιστον στην περιοχή του κτιρίου. 5)Εκτέλεση εργασιών-Λήψη δανείων : Και στις δύο περιπτ. 3 και 4 ο εξουσιοδοτημένος εκπρόσωπος της ιδιοκτησίας, μπορεί να συμβληθεί ελεύθερα με εργολάβο που θα πρέπει να είναι εργολήπτης δημοσίων έργων ή διπλωματούχος Μηχανικός ή Υπομηχανικός και να το εκτελέσει υπό την επίβλεψη διπλωματούχου Μηχανικού. Ο εξουσιοδοτούμενος εκπρόσωπος της ιδιοκτησίας, υποβάλει με αίτησή του την μελέτη στον Τομέα της περιοχής του. Μετά τον έλεγχο της μελέτης και με έγκριση του Τομεάρχου, χορηγείται η άδεια και εγκρίνεται ύψος δανείου ανάλογο με τον εγκεκριμένο προϋπολογισμό της μελέτης και σύμφωνα με τους όρους της 304/5.3.81 αποφάσεως της Νομισματικής Επιτροπής. Το δάνειο χορηγείται στον εξουσιοδοτημένο εκπρόσωπο της πολυκατοικίας για την επισκευή, τόσο των φερόντων και κοινοκτήτων μερών της, όσο και των μη κοινοκτήτων στοιχείων για κάθε ξεχωριστή ιδιοκτησία. Ο καταμερισμός του δανείου που αφορά τα κοινόκτητα, γίνεται για κάθε ιδιοκτήτη διαμερίσματος, ανάλογα με τα ποσοστά συνιδιοκτησίας του επί του οικοπέδου του κτιρίου. Η Υπηρεσία σ' όλες τις περιπτώσεις ζημιών πραγματοποιεί αυτοψία και ελέγχει τη μελέτη. Όλα τα χορηγούμενα δάνεια περιλαμβάνουν τις δαπάνες αποκαταστάσεως των ζημιών, εφ' όσον αυτές υπερβαίνουν το ποσόν των 20.000 δραχμών για κάθε ξεχωριστή ιδιοκτησία. 6)Σύνταξη προϋπολογισμού μελέτης και έλεγχος : 6.1.Γενικά : Η σύνταξη του προϋπολογισμού μελέτης γίνεται με βάση συμβατικές τιμές μονάδος που αναφέρονται στον βαθμό της ζημιάς και στην έκταση του βλαβέντος κτιρίου. Οι ζημιές διακρίνονται σε ζημιές στον οργανισμό πληρώσεως και ζημιές στον σκελετό. 6.2.Ζημιές στον οργανισμό πληρώσεως : Οι ζημιές στον οργανισμό πληρώσεως, χωρίζονται σε τρεις κατηγορίες ως ακολούθως : Ε λ α φ ρ έ ς :Τριχοειδείς ρηγματώσεις επιχρισμάτων δηλωτικές της μη πλήρους ρηγματήσεως. Σ ο β α ρ έ ς :"Έντονες ρηγματώσεις χωρίς αποσύνθεση της τοιχοποιΐας. Β α ρ ε ι έ ς :Πλήρης αποσύνθεση της τοιχοποιΐας, ή απόκλιση από την κατακόρυφο. Για την αποτίμηση των ζημιών αυτών θα επιμετράται μια φορά η επιφάνεια του φατνώματος στο οποίο παρουσιάζεται η ζημιά. 6.3.Ζημιές στον φέροντα οργανισμό : Διακρίνονται σε ζημιές στύλων, δοκών, πλακών, τοιχείων και γενικής φύσεως. Για την αποτίμηση των ζημιών, υπολογίζεται ο όγκος του βλαβέντος δομικού στοιχείου στο φάτνωμά του. 7)Προτεραιότητες στην έκδοση αδειών : 7.1. Επισκευές άνευ δανειοδοτήσεως : Εκδίδονται οι άδειες με πρώτη προτεραιότητα. 7.2.Επισκευές με δανειοδότηση: Προηγούνται όσα κτίρια παρουσιάζουν βλάβες στον φέροντα οργανισμό τοπικές ή γενικές. Ακολουθούν όσα έχουν βλάβες στον οργανισμό πληρώσεως. ΙΙ.Οικοδομικές άδειες ανακατασκευής : 1)Οι άδειες ανακατασκευής εκδίδονται από τις κατά τόπους αρμόδιες Υπηρεσίες Πολεοδομίας, στις οποίες υποβάλλονται όλα τα απαιτούμενα δικαιολογητικά, μαζί με βεβαίωση του αρμοδίου Τομέως Αποκαταστάσεως Σεισμοπλήκτων, με την οποία θα καθορίζεται το ύψος του δανείου ανακατασκευής, βάσει του εμβαδού της κατεδαφιστέας οικοδομής, ώστε τελικά οι άδειες να εκδίδονται ατελώς, σύμφωνα με τις διατάξεις του Νόμ. 867/79. 2)Η εκδοθείσα άδεια υποβάλλεται στον αρμόδιο Τομέα Αποκαταστάσεως Σεισμοπλήκτων, μαζί με το σχετικό πρωτόκολλο κατεδαφίσεως ή έκθεση διμελούς επιτροπής για το υπέρμετρο της δαπάνης επισκευής του παληού κτίσματος. 3)Στη συνέχεια, εγκρίνεται το σχετικό δάνειο από τον Τομέα, το οποίο και χορηγείται στον δικαιούχο από οποιαδήποτε Τράπεζα απ' αυτές πού αναφέρονται στην ανωτέρω 304/5.3.81 απόφαση της Νομισματικής Επιτροπής. ΙΙΙ.Η απόφαση αυτή να δημοσιευθεί στην Εφημερίδα της Κυβερνήσεως, σύμφωνα με το άρθρ. 1 της από 26.3.1981 Πράξεως Νομοθετικού Περιεχομένου "περί αποκαταστάσεως ζημιών εκ των σεισμών 1981". (Μετά τη σελ. 294,446(α) Σελ. 294,447 Τεύχος 771 - Σελ. 91 Σχέδια Πόλεων 23.Δ.α.103